b'\n_START_ARTICLE_\nRada\n_START_SECTION_\nIzvor imena\n_START_PARAGRAPH_\nIme Rada je lahko \xc5\xbeenska oblika mo\xc5\xa1kega osebnega imena Rado ali pa skraj\xc5\xa1ana oblika zlo\xc5\xbeenih \xc5\xbeenskih imen , ki imajo sestavino rad npr. Radmira, Radoslava. Ve\xc4\x8dina sedanjih razli\xc4\x8dic imena Rada je pri\xc5\xa1lo k nam s priseljenkami s hrva\xc5\xa1kega ali srbskega jezikovnega podro\xc4\x8dja in ga ve\xc4\x8dinoma uporabljajo tudi njihove potomka. Seveda pa so imena s sestavino rad imeli tudi \xc5\xbee stari Slovenci, kar je razvidno pri imenu Rado.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 272 oseb z imenom Rada. Ostale oblike imena, ki so bile na ta dan tudi v uporabi: Radana(39), Radica(57), Radmila(543), Radenka(41), Radinka(36), Radija(5),Radislava(37), Radka(7),Radomirka(7), Radosava(35), Radoslava(44) in Radovanka(8).\n_START_SECTION_\nOsebni praznik\n_START_PARAGRAPH_\nKoledarsko je ime Rada uvr\xc5\xa1\xc4\x8deno k imenu Rado, god praznuje 25. julija.'